stanford-oval/wikipedia huggingface dataset:
ניקולאס לטיפי
קריירת מרוצים

לטיפי החל להתחרות בקארטינג בשנת 2009 והתחרה בענף במשך 4 שנים. בשנת 2013 עבר להתחרות במכוניות חד-מושביות והתחרה באליפות הפורמולה 3 האיטלקית עבור קבוצת BVN. את העונה סיים במקום השביעי, עם ניצחון אחד ושלושה פודיומים נוספים. בשנת 2013 התחרה במקביל באליפות הפורמולה 3 האירופאית והבריטית. בנוסף התחרה בסדרת מרוצי טויוטה רייסינג. בשנת 2014 המשיך להתחרות באופן מלא באליפות הפורמולה 3 האירופאית ובמקביל השתתף במספר מרוצים במסגרת הפורמולה רנו 3.5, אליפות ה-GP2 וערך הופעת בכורה בגרנד פרי מקאו. בשנת 2015 השתתף באופן מלא באליפות הפורמולה רנו 3.5 עם קבוצת Arden. במקביל, לקח חלק בשמונה מרוצים במסגרת אליפות ה-GP2 ושמונה מרוצים בסדרת מרוצי פורשה קררה קאפ.
בשנת 2016 הצטרף לקבוצת DAMS שהתחרתה באליפות ה-GP2, שבהמשך הפכה לאליפות הפורמולה 2. לטיפי התחרה עבור הקבוצה במשך 4 עונות. עונת 2019 הייתה עונת השיא: הוא ניצח ארבעה מרוצים, הגיע 4 פעמים נוספות לפודיום, קבע 4 פעמים את זמן ההקפה המהירה וסיים כסגנו של ניק דה פריס שזכה באליפות.
קריירת מרוצים > פורמולה 1

לטיפי שימש כנהג במבחן בקבוצת רנו, סהרה פורס אינדיה/רייסינג פוינט וויליאמס. בנובמבר 2019, במהלך סוף השבוע האחרון של העונה, הוכרז לטיפי כמחליפו של רוברט קוביצה בקבוצת ויליאמס החל מעונת 2020.
בגרנד פרי אוסטריה, מרוץ פתיחת העונה סיים במקום ה-11, זאת למרות שלא עקף אף נהג במהלך המרוץ. שבועיים וחצי לאחר פתיחת העונה הוחתם על הארכת חוזה לעונה נוספת.
במרוץ האחרון בסוף שנת 2021 לטיפי התנגש בקיר עם המכונית שלו וגרם למכונית הבטיחות לצאת, מה שצימצם את הפער משמעותית בין לואיס המילטון לבין מקס ורסטאפן, ובכך מקס ורסטאפן עקף את לואיס המילטון וזכה באליפות הנהגים לשנת 2021.
לקראת סיום עונת 2022 החליטה הקבוצה שלא לחדש את חוזהו של לטיפי לעונה נוספת והוא עזב את האליפות
ביולי 2023 פרסם כי הוא מתחיל ללמוד בבית הספר לעסקים של לונדון החל מוחדש אוגוסט אותה שנה ועל כן פורש מהמשך השתתפות בתחרויות.
מרוצים > פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2020 | ויליאמס | אוסטריה 11 | אוסטריה 17 | הונגריה 19 | בריטניה 15 | בריטניה 19 | ספרד 18 | בלגיה 16 | איטליה 11 | איטליה פרש | רוסיה 16 | גרמניה 14 | פורטוגל 18 | איטליה 11 | טורקיה פרש | בחריין 14 | בחריין פרש | איחוד האמירויות הערביות 17 |  |  |  |  |  | 21 | 0 |
| 2021 | ויליאמס | בחריין 18 | איטליה פרש | פורטוגל 18 | ספרד 16 | מונקו 15 | אזרבייג'ן 16 | צרפת 18 | אוסטריה 17 | אוסטריה 16 | בריטניה 14 | הונגריה 7 | בלגיה 9 | הולנד 16 | איטליה 11 | רוסיה 19 | טורקיה 17 | ארצות הברית 15 | מקסיקו 17 | ברזיל 16 | קטר (מדינה) פרש | ערב הסעודית 12 | איחוד האמירויות הערביות פרש | 17 | 7 |
| 2022 | ויליאמס | בחריין 16 | ערב הסעודית פרש | אוסטרליה 16 | איטליה 16 | ארצות הברית 14 | ספרד 16 | מונקו 15 | אזרבייג'ן 15 | קנדה 16 | בריטניה 12 | אוסטריה פרש | צרפת פרש | הונגריה 18 | בלגיה 18 | הולנד 18 | איטליה 15 | סינגפור פרש | יפן 9 | ארצות הברית 17 | מקסיקו 18 | ברזיל 16 | איחוד האמירויות הערביות 19 | 20 | 2 |
↑  בשל תנאי מזג האוויר המרוץ הופסק לאחר 2 הקפות. הוענקו רק מחצית מהנקודות
הערות שוליים

↑  GP2 racer Latifi gets Renault F1 role, poised to make FP1 debut, Autosport, 14 March 2016
↑  ROKIT WILLIAMS RACING CONFIRMS NICHOLAS LATIFI AS RACE DRIVER FOR 2020, 28 November 2019
↑  Latifi to leave Williams at end of 2022 F1 season, Motorsport.com, 23 September 2022
↑  Ex-Williams F1 driver Latifi quits racing for now to study for MBA, Motorsport.com, 19 July 2023
נגוס (משחק קלפים)

נגוס (צרפתית Negus בהשפעת השפות האתיופיות) הוא משחק קלפים בן חמישה שלבים המיועד לארבעה שחקנים.
מקור השם

המשחק נקרא נגוס, בהשפעת כינויו של קיסר אתיופיה על שם הקלף "מלך עלה" שהוא מלך שחור.
כללי המשחק

במשחק הנגוס משתתפים ארבעה שחקנים. במשחק נעשה שימוש ב-32 הקלפים שבין שבע לאס. כל אחד מהשחקנים מחלק בתורו את הקלפים וצריך לשחק ארבעה סוגי משחקים בהם אסור לקחת קלפים מקטגוריה מסוימת: "לקיחות", "לבבות", "מלכות", ו"נגוס" בכל אחד משלבים אלה המטרה היא לא לקחת את סוג הקלף המוזכר בשמו. כל לקיחה כזו מקנה לשחקן נקודות שליליות. סך הכל נצברות בכל משחק כזה ארבעים נקודות שליליות. בשלבים אלה זורק כל שחקן בתורו קלף כאשר מותר לזרוק רק קלף עם אותו סמל של השחקן שזרק ראשון, למשל אם זרק קלף של לב חובה על שאר השחקנים לזרוק קלף לב. אם אין לשחקן קלף עם אותו סמל הוא יכול לזרוק איזה קלף שהוא רוצה.
השלב החמישי, שונה מהאחרים בכך שהמטרה היא לסדר את הקלפים לפי סדר ולסיים אותם. כאן צובר השחקן שמסיים ראשון מאה נקודות והשני שישים. בכל סבב משחקים מתחלקות 160 נקודות שליליות ו-160 חיוביות. המנצח במשחק הוא השחקן שצבר את מירב הנקודות החיוביות. יש שתי גרסאות של נגוס, הגרסה הקלאסית בה סדר המשחקים יהיה: לקיחות, לבבות, מלכות, נגוס ושלב הסידור. גרסה נוספת היא הגרסה החופשית בה כל שחקן בתורו קובע על פי הקלפים שנפלו בחלקו את סדר המשחקים.
שלבי המשחק > לקיחות

בשלב זה המטרה לא לקחת שום קלף כל לקיחה מקנה חמש נקודות שליליות.
שלבי המשחק > לבבות

בשלב זה המטרה היא לא לקחת קלפים עם סמל לב, כאשר כל לקיחת לב מקנה חמש נקודות שליליות. בגרסה הקלאסית אסור בשלב זה להתחיל את הסיבוב בקלף לב.
שלבי המשחק > מלכות

בשלב זה אסור לקחת קלף מלכה. כל לקיחת מלכה מקנה ללוקח עשר נקודות שליליות
שלבי המשחק > נגוס

בשלב זה אסור לקחת קלף מלך עלה. לקיחת קלף מסוג זה מקנה 40 נקודות שליליות. בגרסה הקלאסית אסור להתחיל את הסיבוב בקלף עלה.
שלבי המשחק > שלב הסידור

בשלב זה המטרה היא לסיים ראשון או שני את הקלפים. במשחק הקלאסי מניח השחקן לו יש קלף מסוג נסיך עלה את הקלף ראשון. במשחק החופשי בוחר השחקן המחלק באיזה קלף להתחיל והשחקן לו יש את הקלף צריך להניחו, או שהמחלק מניח קלף בעצמו. כל שחקן בתורו מניח קלף עוקב או קודם לקלף עם אותו סמל, כלומר אפשר להניח ליד קלף שמונה לב את הקלפים שבע ותשע לב. או קלף עם אותו מספר כמו הקלף הפותח, כלומר אם התחילו בנסיך עלה אפשר להניח קלפי נסיכים עם סמלים אחרים ולפתוח את המשחק לסמל נוסף. מי שאין לו קלף מתאים אומר "פס" ומדלגים על תורו. מי שמניח קלף של אס, מחויב להניח בנוסף עליו את כל הקלפים האפשריים האחרים, לכן משתדלים להימנע מלהניח קלף של אס אלא אם הוא הקלף האפשרי היחיד או שאפשר לסיים כך את המשחק. הראשון שמסיים את קלפיו מקבל מאה נקודות חיוביות. השני מקבל שישים.
נגוס מקוצר

צורה נוספת של נגוס היא הנגוס המקוצר. בגרסה זו ישנם שניים או שלושה סיבובי משחק. בגרסת שני השלבים משחקים את כל שלבי הלקיחות במשחק אחד כאשר 160 נקודות שליליות מחולקות בין המשתתפים. בשלב השני משחקים את שלב הסידור. אפשרות נוספת היא משחק בו משחקים שני סיבובים בהם יש שני סוגי לקיחות אסורות במשחק אחד, בכל משחק מחולקות שמונים נקודות שליליות ושלב נוסף של סידור.
נייג'ל נג

| --- | --- |

 לידה:  15 במרץ 1991 (בן 33) קואלה לומפור, מלזיה 
 מדינה:  מלזיה 
 מקום מגורים:  לונדון 
 השכלה:  מכון ללימודי הרפואה בניו דלהי  Chong Hwa Independent High School, Kuala Lumpur 
 פרסים והוקרה:  Asia's Most Influential Malaysia (2021) 
 unclerogermerch.com
 
נייג'ל נג (באנגלית :Nigel Ng Kin-ju) נולד ב־15 במרץ 1991 הוא קומיקאי ויוטיובר מלזי ממוצא סיני. הוא ידוע בעיקר בזכות גילום הדמות של הדוד רוג'ר (Uncle Roger), דמות המייצגת גבר אסייתי בגיל העמידה עם מבטא קנטונזי מוגזם, שבדרך כלל נראה מותח ביקורת קשה על ניסיונות של אנשים לבשל אוכל אסייתי.
ראשית חייו

נייג'ל נג קין-ג'ו נולד בבירת מלזיה קואלה לומפור, בן להורים סינים-מלזים.  אמו היא עקרת בית ואביו מוכר מכוניות. יש לו אחות בשם יוקי ואח בשם גארי. הוא סיים את לימודיו בבית הספר התיכוני צ'ונג הווה בשנת 2009, ולאחר מכן היגר לארצות הברית כדי ללמוד באוניברסיטת נורת'ווסטרן. הוא למד הנדסה והתמחה בפילוסופיה, וסיים את לימודיו ב-2014.
קריירה > עבודה מוקדמת

לאחר סיום לימדיו עבד נג כמדען נתונים ואף הקפיד לכתוב קוד פתוח ולנהל חשבון GitHub . בהשראת הקריירה הקומיקאי הסיני סטיבן צ'או מהונג קונג, הוא ערך את הופעת הבכורה שלו בטלוויזיה ב-2018 ב-"Stand Up Central" של קומדי סנטרל .   הוא הנחה פודקאסט קומדי בבריטניה עם הקומיקאית השוודית אוולין מוק בשם "Rice to Meet You".  ועוד פודקאסט בשם "HAIYAA with Nigel Ng" ביחד עם המפיק שלו מאט.  ב-2 בינואר 2021 העלה את הסרטון הראשון שלו באתר שיתוף הסרטונים הסיני ביליבילי.  בשנת 2021 הופיע בפרק הבכורה של העונה ה-19 של תוכנית הקומדיה הבריטית "Mock the Week".
קריירה > הדמות של דוד רוג'ר (Uncle Roger)

נג ידוע בעיקר בזכות האלטר אגו שלו הדמות הקומית דוד רוג'ר, המייצג גבר אסייתי בגיל העמידה שמדבר במבטא קנטונזי מוקצן. ומדגיש סטריאוטיפים שונים ממזרח ודרום מזרח אסיה.  שותפתו לפודקאסט אוולין מוק המציאה את דמות הדוד האסייתי בגיל העמידה כדמות לסיטקום, היא ונג פיתחו את הדמות במערכונים של טיקטוק ואינסטגרם לפני שהעביר את הדמות ליוטיוב.
ביולי 2020, נג משך תשומת לב עבור סרטון של דוד רוג'ר המבקר את סרטון האוכל של הרשה פאטל על בישול אורז מטוגן.  לאחר שהסרטון הפך לוויראלי, נג ופאטל הופיעו יחד ב-BBC Food ושיתפו פעולה בסרטון יוטיוב.  באוגוסט הוא עבד במסעדה של אליזבת היי, "מיי מיי". בחודש שלאחר מכן, הוא פרסם סרטון ביקורת בנוגע לאורז המטוגן של גורדון רמזי ושיבח את רמזי על הטכניקה הנכונה שלו. הוא פרסם סרטונים רבים המבקרים את הגרסאות של ג'יימי אוליבר למנות אסייתיות פופולריות כמו אורז מטוגן ביצים וקארי ירוק תאילנדי. מאז הוא מקפיד לבקר את אוליבר ומטפח נרטיב קומי שאוליבר הוא אויבו המושבע.
נג הפך לאורח מיוחד בעונה השנייה של "מאסטר שף סינגפור" בשנת 2021,  ושופט אורח בעונה השלישית של "מאסטר שף לילדים אידונזיה" בשנת 2022.  באותה שנה, הוא היה סועד אורח בעונה ה-21 של "מטבחי הגיהנום".
ב-22 במאי 2023, דווח כי חשבונות המדיה החברתית הסינית של נג ( ביליבילי ו־Weibo ) נסגרו בתגובה לביקורת הנתפסת על ממשלת סין בספיישל הסטנד-אפ שלו.
נג, בתור הדוד רוג'ר, שיתף פעולה עם אסתר צ'וי וג'ושוע ויסמן.
מוניטין > חיובי

נג זכה ב-Amused Moose Laugh-Off 2016 והיה לסגן האלוף ב־Laughting Horse New Act of the Year 2015. הוא גם היה פיינליסט בפרס הקומיקאי של השנה "בלסטר מרקורי" (2016) ובקומיקאי השנה החדש של לסטר סקוור (2015).   הוא היה מועמד ל"פרס העולה החדש הטוב ביותר" על מופע הסטנדאפ שלו בפסטיבל פרינג' באדינבורו בשנת 2019.
מוניטין > שלילי

המבטא בדמותו של הדוד רוג'ר ספג ביקורת על הנצחת סטראוטיפים שליליים על אסייתים, והושווה למופע מינסטרל . השף היפני ג'יי. קנג'י לופז-אלט. ביקר את הדמות, "אני לא אוהב את זה שהשטיק של נג נותן כרטיס חופשי לאנשים לחקות דפוסי דיבור והגייה אסייתיים סטריאוטיפיים, במיוחד מכיוון שזה כמעט תמיד שהחיקוי מגיע מאנשים שאינם אסיאתים . זה מכוער, זה לא מצחיק, וזה מקדם גזענות אנטי-אסייתית בתקופה שבה האסיאתים כבר מופלים לרעה". בתגובה, נג אמר שהוא מדגיש את ההבדל בתפיסת הסטריאוטיפים האסייתים בין אסייתים החיים באסיה לאסיאתים -אמריקאים. סרטון הביקורת שלו על האורז המטוגן בביצה של פאטל תואר כגורם לצופים "ליפול לכל 'מלכודת' תרבותית של הדמות שלו", תוך התבוננות על ההבדלים בין שיטות בישול האורז במטבח ההודי, והופך מזרח ודרום מזרח אסיה ל"אורז- בישולי עליונות" עם "העידוד המזויף" שלו.
ב-12 בינואר 2021, נג התנצל בפלטפורמת המדיה החברתית הסינית Weibo ומחק סרטון  שמתח ביקורת על המפלגה הקומוניסטית הסינית וגם היה קשור לתנועה האולטרה-שמרנית פאלון גונג. הוא הצהיר, "הסרטון הזה עשה השפעה חברתית רעה... לא הייתי מודע למחשבותיו הפוליטיות ולהערותיו השגויות בעבר על סין. אני מקווה שתוכלו לתת לדוד רוג'ר, שזה עתה נכנס לסין, הזדמנות להשתפר!"  תגובתו גררה ביקורת בטוויטר. בסרטון הראשון שלו לאחר מכן בתור הדוד רוג'ר, הוא אמר שהוא "ימשיך לעשות סרטונים מצחיקים [...] בלי פוליטיקה, בלי דרמה".
ב-30 ביולי 2023, נג הצהיר בסרטון של דוד רוג'ר, "לא בכל דרום מזרח אסיה יש אוכל טוב. אתה לא רוצה לאכול אוכל מלאוס וקמבודיה ." הוא גם כינה אוכל לאוטי גרסה נחותה של אוכל תאילנדי, מה שגרם לביקורת ותגובת נגד מקהילות לאוסיות וקמבודיות כאחד. בסרטון תגובה לשף הלאוטי אי סאות'ממונג, המאתגר אותו לנסות אוכל לאוטי שהיא בישלה, נג נענה לאתגר והסביר את הערותיו באומרו, "כל האוכל של לאוס שאכלתי עד כה... לא היה אהוב עליי. אנשים אסייתים מותחים ביקורת על אחרים. אנשים אסייתים הם רק דרך חיים".  משרד התיירות של קמבודיה פרסם הודעה שבה הוא מגנה את דבריו של נג שפוגעים בתדמית הקמבודית ודרש התנצלות.  הדבר אף גרם לתגובה דיפולמטית מטעם שגרירות מלזיה בפנום פן אשר התנערה מדבריו של נג, ואמרה כי הם אינם משקפים בשום אופן את השקפתם.
חיים אישיים

נג גר ברובע האמרסמית' בלונדון. ב-2020 הוא דן בהיותו קורבן לתקיפה אנטי-אסייתית בלונדון.
נירי

| --- | --- |

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת שאטוראליאויהיי
 שטח:  16.46 קמ"ר
 אוכלוסייה:  ‏
  ‑ בכפר:  416 (1 בינואר 2024)
 קואורדינטות:  48°30′02″N 21°26′27″E﻿ / ﻿48.500430555556°N 21.440830555556°E﻿ / 48.500430555556; 21.440830555556 
 אזור זמן:  UTC +1
 https://www.nyiri.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נירי(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נירי  he tabBackground:;tabBorder:#aaa;defaultTab:0;
 
נירי (בהונגרית: Nyíri) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-477 תושבים בשנת 1990 עד ל-403 תושבים בלבד בשנת 2023.
במהלך השנים חיו בכפר יהודים מעטים.
| שנה | מספר יהודים | כלל האוכלוסייה |
| --- | --- | --- |
| 1840 | 17 |  |
| 1880 | 52 | 609 |
| 1910 | 6 |  |
| 1920 | 6 |  |
| 1930 | 5 |  |
| 1941 | 7 | 654 |
סודות ההצפנה

| --- | --- |

כריכת הספר
 מידע כללי
 מאת:  סיימון סינג
 שפת המקור:  אנגלית
 סוגה:  מדע פופולרי
 נושא:  מדע פופולרי 
 הוצאה
 הוצאה:  דאבלדיי, בפסקה זו רשומה אחת נוספת שטרם תורגמה 
 הוצאה בשפת המקור:  Fourth Estate
 מקום הוצאה:  ניו יורק 
 תאריך הוצאה:  1999
 מספר עמודים:  416 (מהדורה ראשונה)
 הוצאה בעברית
 הוצאה:  ידיעות אחרונות
 תאריך:  2003
 תרגום:  זוהר בר-אור
 קישורים חיצוניים
 מסת"ב:  מסת"ב 978-1-85702-879-9
 הספרייה הלאומית:  002303018
 
סודות ההצפנה: תולדות המצפינים והמפענחים ממצרים העתיקה ועד פיזיקת הקוונטים (באנגלית: The Code Book: The Science of Secrecy from Ancient Egypt to Quantum Cryptography) הוא ספרו השני של סופר המדע הפופולרי סיימון סינג. הספר יצא לאור באנגלית בשנת 1999. הוא תורגם לעברית על ידי זוהר בר-אור ויצא לאור בישראל בשנת 2003 בהוצאת ידיעות אחרונות.
סקירת הספר

"סודות ההצפנה" מכסה נושאים היסטוריים מגוונים כולל: האיש במסכת הברזל, קריפטוגרפיה ערבית, צ'ארלס באבג', המיכון של ההצפנה, מכונת האניגמה והפענוח של כתב ליניארי ב' וסוגי שפות עתיקות אחרות.
בפרקי הספר האחרונים סוקר סינג את התפתחות ההצפנה המודרנית בעידן המחשבים, את המרדף אחר פתרון בעיית הפצת המפתחות על ידי פיתוח אלגוריתם של הצפנת מפתח ציבורי והצפנת RSA. חלק מהחומר מבוסס על ראיונות עם האנשים עצמם כמו ויטפילד דיפי ומרטין הלמן, מנסחי פרוטוקול דיפי-הלמן, שהוביל ליצירת הצפנת RSA על ידי ריבסט, שמיר ואדלמן. כמו כן, ראיין סינג אנשים שעבדו בסתר ב-GCHQ ורק שנים רבות לאחר מכן הותרה עבודתם לפרסום.
הספר מסתיים בדיון על המאבק של פיל צימרמן למען המיזם שלו – "פרטיות טובה למדי" (PGP), על ההיבטים של הצורך והזכות הבסיסית לפרטיות מול היכולת של גורמי טרור ופשיעה לנצל את הטכנולוגיה הזו לפעילותם, וכן בסקירה של בניית מחשבים קוונטיים והצפנה קוונטית.
לסיום, יצר סיימון סינג "אתגר צופן" – סדרה של עשרה צפנים בעלי דרגות קושי הולכות ועולות על פי פרקי הספר, מהצפנה בסיסית עד הצפנה מודרנית, כשלאתגר צורף פרס כספי של 10,000 ליש"ט, אשר הוענק לאחר עשרה חודשים לקבוצת מפענחי צפנים סקנדינבית.
הערות שוליים

↑  באתר Simon Singh, Cipher Challenge
נירית אנדרמן

| --- | --- |
אין תמונה חופשית
 לידה:  1 בינואר 1970 (בת 54) רמת גן, ישראל 
 מדינה:  ישראל ישראל
 השכלה:  אוניברסיטת תל אביב  האוניברסיטה העברית בירושלים  תיכון בליך 
 מעסיק:  הרשות השנייה לטלוויזיה ולרדיו, הארץ 
 סוג כתב:  כתבת לענייני קולנוע של העיתון הארץ
 בן או בת זוג:  מיה בנגל 
 
נירית אנדרמן (נולדה ב-1 בינואר 1970[דרוש מקור]) היא עיתונאית ישראלית.
ביוגרפיה

אנדרמן נולדה וגדלה ברמת גן, למדה בבית הספר היסודי מורדי הגיטאות ובבית הספר התיכון בליך רמת גן. בוגרת תואר ראשון בפילוסופיה ותקשורת באוניברסיטה העברית בירושלים (1995-1992), ובוגרת לימודי עריכה לשונית באוניברסיטת תל אביב (2004-2003) ולימודי אנימציה בבית הספר חשיפה (2005-2004).
אנדרמן החלה את הקריירה העיתונאית ברדיו ובטלוויזיה, כמפיקת תוכנית אקטואליה יומית ברדיו של הרשות השנייה (1996-1995) ואחר-כך עבדה בתפקידי הפקה שונים בטלוויזיה ורדיו. ב-1998 החלה לעבוד כעורכת בדסק החדשות של "הארץ" וכעבור שנתיים מונתה לעורכת במוסף "קפטן אינטרנט" של "הארץ". בשנת 2002 הצטרפה לצוות העורכים של מוסף התרבות היומי "גלריה" בעיתון.
מאז שנת 2006 ועד היום אנדרמן משמשת ככתבת לענייני קולנוע של העיתון "הארץ". בנוסף היא כותבת גם על קומיקס ואנימציה. בין היתר ערכה את מוסף הקומיקס של סוכות 2011 שהוקדש למחאה החברתית.
מתגוררת בתל אביב עם בת זוגה, מיה בנגל. השתיים מגדלות ביחד את בתן ובנן.
הערות שוליים

↑  מוסף קומיקס בעיתון הארץ, סוכות 2011
נערת גיבסון

דיוקן של נערת גיבסון מאת צ'ארלס דנה גיבסון
נערת גיבסון (באנגלית: Gibson Girl) הייתה גילום האידיאל הנשי של האטרקטיביות הגופנית, כפי שמוצג באיוריו של האמן צ'ארלס דנה גיבסון, במהלך תקופה של 20 שנה, שנמשכה מסוף המאה ה-19 ועד תחילת המאה ה-20 בארצות הברית ובקנדה. האמן ראה את יצירתו כמייצגת את המורכב של "אלפי בנות אמריקאיות".
אהדת הציבור

יש הטוענים כי נערת גיבסון הייתה סטנדרט היופי הלאומי הראשון עבור נשים אמריקאיות. התמונות הבדיוניות של גיבסון, שפורסמו בעיתונים ובמגזינים במהלך הבל אפוק היו מאוד פופולריים. מוצרים הנושאים את דמותה כללו צלוחיות, מאפרות, מפות שולחן, ציפיות, כיסאות, כריות למזכרת ומעמדים למטריות.
עם פרוץ מלחמת העולם הראשונה, שינויי האופנה גרמו לאופנת נערת גיבסון לחלוף, שכן נשים העדיפו בגדים מעשיים התואמים את הזמנים המשתנים על פני השמלות האלגנטיות, חולצות הכותנה והשמלות הארוכות והמדורגות. עם זאת, התדמית לא נשכחה. ולראיה, בחילות האוויר של צבא ארצות הברית בתקופת מלחמת העולם השנייה החל עידן ה-SCR-578, משדר רדיו לעתות מצוקה (וה-AN/CRT-3 שלאחר המלחמה) שהותקן במטוסים שיצאו למשימות מעל המים וקיבל את הכינוי "נערת גיבסון" בשל צורת "שעון החול" שלו, שאפשרה לו להיות מוחזק בין רגלי הטייס בזמן שמשך בידית הגנרטור.
ראו גם

פלאפר
איט גירל
לקריאה נוספת

Patterson, Martha H. (2005). Beyond the Gibson Girl: Reimagining the American New Woman, 1895-1915. University of Illinois Press. ISBN 9780252030178.
Patterson, Martha H. (2008). The American New Woman Revisited: 1894-1930. New Brunswick: Rutgers University Press. ISBN 978-0813542966.
Pollard, Percival (June 1897). "Sundry "American Girls" in Black-And-White". The Book Buyer: A Review and Record of Current Literature. XIV (5): 474–478. Retrieved July 27, 2009.
הערות שוליים

↑  "The Gibson Girl’s America: Drawings by Charles Dana Gibson" at the Library of Congress
↑  Mazur, Allan (August 1986). "U.S trends in feminine beauty and over-adaptation". Journal of Sex Research. 22 (3): 287. doi:10.1080/00224498609551309.
↑  Mazur, Allan (August 1986). "U.S trends in feminine beauty and over-adaptation". Journal of Sex Research. 22 (3): 288. doi:10.1080/00224498609551309.
↑  Patterson, Martha. H. (2008). Beyond the Gibson Girl: Re-imagining the America New Woman 1895-1915. Chicago: University of Illinois Press.
↑  American Beauties
1 2  Marshall, Edward (1910-11-20). "The Gibson Girl Analyzed By Her Originator". The New York Times. Retrieved 2010-11-21.
↑  Clark appeared in Charles Dana Gibson's famous and widely emulated illustrations of fashionable, young, middle-class women, images that set the standard for feminine beauty in that period (see number 53). pages/=115 quote=It is believed that Minnie Clark (life dates unknown) ... served as the original model for the Gibson Girl.
↑   "Why Do They Call Me A Gibson Girl? Miss Camille Clifford Singing The Song Which Reached Miss Edna May's Heart". The Bystander. XII (149): 83. October 10, 1906. Retrieved 2009-07-27.
↑  Mitchell, John Ames (November 15, 1894). "Bookishness: The Gibson Girl". Life. XXIV (620): 312–313. Retrieved 2009-07-27. Mr. Gibson has a great responsibility on his shoulders, and if he once fully realizes it, it will keep him awake nights. I wonder if he knows that there are thousands of American girls, from Oshkosh to Key West, who are trying to live up to the standard of his girls.
↑  "Charles Dana Gibson and the Gibson Girls". livelyroots.com. Archived from the original on 31 December 2003. Retrieved 26 January 2015. There was merchandising of the Gibson Girl on the level of Mickey Mouse or Star Wars. Large size books ("table albums," they were called), china plates and saucers, ashtrays, tablecloths, pillow covers, chair covers, souvenir spoons, screens, fans, umbrella stands...all bore the image of Gibson's creations. There was even a wallpaper for bachelor apartments, with the lovely Gibson faces in endless array. A popular turn-of-the-century hobby, pyrography, saw people burning the Gibson Girl into leather and wood; and the image was traced and stitched into handkerchiefs. There were plays, songs, and even a movie based on his creation.
↑  Dirk Septer,Lost Nuke: The Last Flight of Bomber 075, Revised Edition, Heritage House Publishing Co, 2016 ISBN 1772031283 p. 91
נערות גיבסון בחוף הים
ציור "המין החלש". בנות גיבסון בוחנות גבר תחת זכוכית מגדלת
"הכנסייה"
"אהבה בגן"
סאמר פילדס סקול

סאמר פילדס (אנגלית: Summer Fields) הוא בית ספר יוקרתי לבנים בסאמרטאון, פרבר של העיר אוקספורד באנגליה. בין בוגריו הידועים, הנסיך חסן בן טלאל מירדן, הסופר דיק פרנסיס וראש ממשלת בריטניה הרולד מקמילן.
בית הספר במבט מכיוון מגרש המשחקים
בית הספר הוקם ב-1864 כמכינה לבתי ספר תיכוניים יוקרתיים. מקימו, ארצ'יבלד מקלארן, ראה בחינוך גופני מרכיב חשוב בהתפתחות החינוכית וקבע את ססמאת בית הספר כ"mens sana in corpore sano" ("נפש בריאה בגוף בריא"). ב-1903 הוקם סניף של בית הספר בסיינט לאונרדס און סי (ליד הייסטינגס). במהלך מלחמת העולם השנייה פונה ה"סניף" (כמו שני בתי ספר נוספים) למבנה בית הספר המקורי, על מנת להגן על התלמידים מפני ההפצצות. בוגרי בית הספר בדרך כלל מתמודדים על מקום באחד מארבעת בתי הספר התיכוניים היוקרתיים לבנים בלבד בבריטניה: איטון קולג', רדלי קולג', וינצ'סטר קולג' ובית הספר הארו.
ניז'ני נובגורוד (כדורסל)

סמל הקבוצה בשנים 2008-2016.
שחקני הקבוצה לפני משחק ליגה מול יניסיי קרסנויארסק, 2010
מועדון הכדורסל ניז'ני נובגורוד (ברוסית БК Нижний Новгород) היא קבוצת כדורסל מהעיר ניז'ני נובגורוד שברוסיה המתמודדת בVTB ובליגת האלופות בכדורסל.
ספונסר הקבוצה העיקרי היא חברת האנרגיה TPlus Group בשנת 2020 תקציב הקבוצה היה 7.2 מיליון דולר.
היסטוריה

המועדון הוקם בשנת 2000 והוא מועדון הכדורסל המקצועני היחיד לגברים בעיר ובמחוז כולו. המועדון הוקם על בסיס מועדון הכדורסל של מכון ההנדסה של העיר ניז'ני נובגורוד.
בשנת 2002 נקרא המועדון "אקדמיית הכדורסל של ניז'ני נובגורוד" (בראשי תיבות: "NBA"). ב-2006 הקבוצה העפילה לליגת המשנה ונקראה בשם "NBA ניז'ני נובגורוד". בשנתיים הראשונות בליגת המשנה, הקבוצה התברגה במקום החמישי, ובעונת 2007/2008 הקבוצה סיימה שביעית ולא הצליחה להעפיל לליגת העל. לקראת עונת 2009/2010 שינה המועדון את שמו למועדון הכדורסל ניז'ני נובגורוד, ובסיום אותה עונה זכתה הקבוצה באליפות ליגת המשנה, והעפילה לליגה הבכירה.
בעונות 2010/11 ו-2011/12, התמודדה נובגורוד ביורוצ'לנג'. ב-2011 העפילה הקבוצה לגמר גביע רוסיה והפסידה לספרטק סנקט פטרבורג.
ב-2014 העפילה לשלב חצי גמר היורוקאפ, לאחר שגברה ברבע הגמר על הפועל ירושלים, והגיעה גם לגמר ליגת ה-VTB בו נוצחה על ידי צסק"א מוסקבה. ההעפלה לגמר ה-VTB הביאה לקבוצה, לראשונה בתולדותיה, מקום ביורוליג לעונת 2014/15.
בעונת 2017/2018 העפילה לגמר הגביע הרוסי בכדורסל. הישג ששחזרה גם עונה לאחר מכן ובעונת 2020/2021 העפילה לשלב רבע גמר ליגת האלופות בכדורסל.
במרץ 2023 זכתה לראשונה בתואר לאומי, עם הזכייה בגביע הרוסי בכדורסל.
הישגים לפי עונה

זכייה
סגנות או העפלה לגמר טורניר
העפלה לליגה בכירה יותר
| עונה | דירוג ליגה | ליגה | מיקום | הגביע הרוסי | מפעלים אירופיים | מפעלים אירופיים |
| --- | --- | --- | --- | --- | --- | --- |
| 2000/01 | 3 | הליגה הבכירה | 16 |  |  |  |
| 2001/02 | 3 | הליגה הבכירה | 4 |  |  |  |
| 2002/03 | 3 | הליגה הבכירה | 3 | סיבוב ראשון |  |  |
| 2003/04 | 3 | הליגה הבכירה | 9 | 64 אחרונות |  |  |
| 2004/05 | 3 | הליגה הבכירה | 6 | סיבוב ראשון |  |  |
| 2005–06 | 3 | הליגה הבכירה | 3 | סיבוב ראשון |  |  |
| 2006/07 | 2 | סופרליגה ב' | 5 | 16 אחרונות |  |  |
| 2007/08 | 2 | סופרליגה ב | 6 | 16 אחרונות |  |  |
| 2008/09 | 2 | סופרליגה ב' | 7 | 32 אחרונות |  |  |
| 2009/10 | 2 | סופרליגה ב' | 1 | 16 אחרונות |  |  |
| 2010/11 | 1 | הליגה המקצוענית | 5 | גמר | 3 יורוצ'אלנג' | עונה סדירה |
| 2011/12 | 1 | הליגה המקצוענית | 9 | רבע גמר | 3 יורוצ'אלנג' | טופ 16 |
| 2011/12 | 1 | ליגת VTB | טופ 16 | רבע גמר | 3 יורוצ'אלנג' | טופ 16 |
| ‏2012/13 | ‏1 | הליגה המקצוענית | 8 | רבע גמר |  |  |
| ‏2012/13 | ‏1 | ליגת VTB | רבע גמר | רבע גמר |  |  |
| 2013/14 | 1 | ליגת VTB | גמר |  | 2 יורוקאפ | חצי גמר |
| 2014/15 | 1 | ליגת VTB | 4 |  | 1 יורוליג | טופ 16 |
| 2015/16 | 1 | ליגת VTB | 7 |  | 2 יורוקאפ | רבע גמר |
| 2016/17 | 1 | ליגת VTB | 9 |  | 2 יורוקאפ | טופ 16 |
| 2017/18 | 1 | ליגת VTB | ‏7 | גמר | 3 ליגת האלופות | שלב המוקדמות השני |
| 2017/18 | 1 | ליגת VTB | ‏7 | גמר | 4 יורופקאפ | רבע גמר |
| 2018/19 | 1 | ליגת VTB | ‏6 | גמר | 3 ליגת האלופות | רבע גמר |
| 2019/20 | ‏1 | ליגת VTB | העונה הופסקה בשל הקורונה | רבע גמר | 3 ליגת האלופות | שמינית גמר |
| 2020/21 | ‏1 | ליגת VTB | ‏5 | רבע גמר | 3 ליגת האלופות | רבע גמר |
| 2021/22 | ‏1 | ליגת VTB | ‏8 |  | 3 ליגת האלופות | שלב הבתים |
| 2022/23 | ‏1 | ליגת VTB | ‏ | זכייה | ‏0 לא השתתפה במפעלים האירופיים | ‏0 לא השתתפה במפעלים האירופיים |